ОБЩИНСКИ СЪВЕТ НА ОБЩИНА ПРАВЕЦ, СОФИЙСКА ОБЛАСТ

Р Е Ш Е Н И Е   № 47
от 13.02.2015 г.

ОТНОСНО: Актуализация на ПРОГРАМАТА НА ОБЩИНА ПРАВЕЦ ЗА УПРАВЛЕНИЕТО И РАЗПОРЕЖДАНЕТО С ИМОТИ - ОБЩИНСКА СОБСТВЕНОСТ ПРЕЗ 2015 година.

Общинският съвет на Община Правец, на основание чл. 21, ал. 1, т. 8, чл. 27, ал.ал. 4 и 5 от Закона за местното самоуправление и местната администрация,  чл.69(4) от Правилника организацията и дейността на Общинския съвет, неговите комисии и взаимодействието му с Общинската администрация и чл. 8, ал. 9 от ЗОС, 

(Гласували-13; “За”-11, “Против”-2, “Въздържали се-0)
Р Е Ш И:


1.Допълва ПРОГРАМАТА НА ОБЩИНА ПРАВЕЦ ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ ПРЕЗ 2015 година, както следва:

В Раздел IV – „ОПИСАНИЕ НА ИМОТИТЕ - ЧАСТНА ОБЩИНСКА СОБСТВЕНОСТ, КОИТО ОБЩИНА ПРАВЕЦ ИМА НАМЕРЕНИЕ ДА ПРЕДЛОЖИ ЗА ПРОДАЖБА”, се добавя:


„т. 47 Поземлен имот № 020024 по КВС на землището на гр. Правец, община Правец, област Софийска, местност „Владин рът”, с площ от 1.535 дка, начин на трайно ползване „нива”, категория на земята - пета”


В Раздел VІ – „ОПИСАНИЕ НА ИМОТИТЕ ЗА УЧРЕДЯВАНЕ НА ОГРАНИЧЕНИ ВЕЩНИ ПРАВА” се добавя:

„т. 15. Учредяване право на ползване върху общински нежилищен имот, представляващ част от двуетажно тяло (източно крило) от сградата на „Дневен център за възрастни и хора с увреждания” в гр. Правец, построена в урегулиран поземлен имот ХІІІ – За социални дейности, находящ се в кв. 24 по действащия план за регулация на гр. Правец, община Правец, област Софийска.

т. 16 Учредяване право на строеж върху 40,00 (четиридесет) кв.м, находящ се в урегулиран поземлен имот (УПИ) І – За комплексно жилищно строителство и озеленяване”, кв. 8 по действащия план за регулация на гр. Правец, община Правец, област Софийска.”

